24. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 34766 της 20 Μαΐου/2 Ιουν. 1976 (ΦΕΚ Β΄ 737) Περί απαλλαγής σπουδαστών εκ των μαθημάτων α)Παιδαγωγικών β)ελληνικών κ.λ.π. Εγκρίνομεν την υπό του Διοικητικού Συμβουλίου της ΣΕΛΕΤΕ, προτεινομένην απαλλαγήν των σπουδαστών της ΑΣΕΤΕΜ, αποφοίτων του παλαιού διετούς φοιτήσεως τμήματος εργοδηγών της ΣΕΛΕΤΕ, ειδικότητος σχεδιαστού, εκ των κατωτέρω μαθημάτων ως ακολούθως : 1.Εκ των Παιδαγωγικών μαθημάτων της παρακολουθήσεως και των περιοδικών μόνον εξετάσεων. 2.Εκ των μαθημάτων α) Ελληνικών, β)Τεχνικού σχεδίου και γ)Παραστατικής Γεωμετρίας, της παρακολουθήσεως και των εξετάσεων. Τα ανωτέρω ισχύουν και δι’ άπαντας τους εγγραφησομένους, κατόπιν κατατακτηρίων εξετάσεων εις το Β΄ έτος της ΑΣΕΤΕΜ αποφοίτους του παλαιού διετούς τμήματος της ΣΕΛΕΤΕ ανεξαρτήτως ειδικότητος. Η παρούσα δημοσιευθήτω δια της Εφημερίδος της Κυβερνήσεως. 